טעויות אצבע
מאת  נועם רוטשטיין  -  חבר וועדת בטיחות.
תארו לעצמכם את התרחיש הבא:

מטוס ססנה 152 המוטס על ידי חניך בסולו מגיע לנחיתה באחד משדות התעופה , הטייס מבחין שהוא טס במהירות רבה ומגיע באובר-שוט תוך כדי מבט החוצה הטייס מגשש את ידו במצערת וסוגר אותה ופתאום שקט! המנוע כבה הטייס מכניס ראש לתא ומבצע בד"ח מיידי ומוצא להפתעתו שידית התערובת משוכה אחורה............

ובכן זוהי טעות אצבע , טעות הנגרמת ע"י הטייס השרוי במצב לחץ או עומס נפשי היכולים להיגרם מעייפות,מצבי חירום , מזג אוויר סוער , טיסות בשעות לא שגרתיות ועוד.

לא כל טעויות האצבע הם קטלניות , טעות אצבע נפוצה ביותר היא לחיצה על מפסק שידור הרדיו באופן לא רצוני או תפעול האוויוניקה  בצורה שגויה במטוס כאשר מטיסים עם ראש בחוץ . 

בנוסף גורם נוסף לטעויות אלו יכול להיות מעבר להטסת סוג מטוס חדש אשר מיקום המפסקים אינו "מתוכנת" בראשו של הטייס והמיקום של המפסקים חדש לו או עקב החלפת מכשיר במכשיר חדש אשר התפעול שונה ממה שהוכר עד כה.

אז מה עושים?

· אימון אימון ועוד אימון , ככל שנתאמן יותר תפעול המטוס ייחרט אצלנו יותר.
· להתעדכן ולהכיר את תפעול המכשירים מתוך הספרות , אינטרנט ומפעיל המטוס.
· לחשוב ! לפני שעושים !  "סוף מעשה במחשבה תחילה„

· מנוחה מתאימה לפני טיסה ארוכה.
· תזונה נכונה והרגלים נכונים.
אז טיסות בטוחות ונחיתות בטוחות
